Source: https://www.brezno.sk/board.php?work=board_detail&BoardID=503
Timestamp: 2019-03-23 18:56:34+00:00

Document:
Obchodná verejná súťaž - predaj pozemkov Poľná | www.brezno.sk
Obchodná verejná súťaž - predaj pozemkov Poľná
Zverejnené: 16.05.2018
MESTO BREZNO – Námestie gen. M. R. Štefánika 1, IČO : 00313319
Podľa §§ 281 -288 zákona č. 513/1991 Zb. (Obchodný zákonník v z.n.p.) a podľa § 9 ods.2 písm. b) v nadväznosti na § 9a ods. 1 písm. a) zákona 138/1991 Zb. o majetku obcí v platnom znení v spojení s § 18 a nasl. Zásad hospodárenia a nakladania s majetkom mesta Brezno
súťažné podmienky obchodnej verejnej súťaže
o najvhodnejší návrh na uzatvorenie kúpnej zmluvy - pozemky nachádzajúce sa na Poľnej ulici v Brezne
parcela reg. C-KN č. 3976/52 o výmere 261 m2, zastavané plochy a nádvoria
parcela reg. C-KN č. 3976/53 o výmere 212 m2, zastavané plochy a nádvoria
parcela reg. C-KN č. 3976/56 o výmere 123 m2, zastavané plochy a nádvoria
parcela reg. C-KN č. 3976/57 o výmere 30 m2, zastavané plochy a nádvoria
všetky v k.ú. Brezno, obec Brezno, okres Brezno, vedené Okresným úradom Brezno, odbor katastrálny na liste vlastníctva č. 2351 v prospech Mesta Brezno, spoluvlastnícky podiel 1/1.
Súťaž sa začína dňom jej zverejnenia na úradnej tabuli Mesta Brezno a webovom sídle mesta Brezno www.brezno.sk. Oznámenie o priebehu súťaže je zverejnené aj v regionálnej tlači. Tieto súťažné podmienky boli schválené uznesením MsZ mesta Brezno zo dňa 14.02.2018;
Súťaže sa môžu zúčastniť fyzické osoby, ktoré sú spôsobilé na právne úkony v plnom rozsahu a právnické osoby.
Osoby vylúčené zo súťaže:
Zo súťaže sú vylúčené osoby, ktoré sa bezprostredne zúčastnili na vypracovaní podmienok súťaže, ďalej bližšie podľa § 18 ods. 6 Zásad hospodárenia a nakladania s majetkom mesta Brezna.
A/ Návrh do súťaže
predkladá uchádzač písomne na tlačive záväznej ponuky v zalepenej a neporušenej obálke poštou, kuriérom alebo osobne doručením do podateľne Mestského úradu v Brezne na adresu:
Mesto Brezno -Mestský úrad Brezno, odbor služieb občanom a vnútornej správy,
s presným označením odosielateľa – uchádzača (adresa/trvalý pobyt resp. sídlo
spoločnosti/miesto podnikania) na obálke,
súťažné návrhy môžu uchádzači predkladať v termíne najneskôr do 14.06.2018. do 11.00 hod.,
obálku viditeľne označiť textom: „ Neotvárať SÚŤAŽ – pozemky Poľná“; ponuky budú vyhodnotené komisiou na otváranie obálok do piatich pracovných dní od ukončenia lehoty na predkladanie ponúk,
súťažný návrh je možné podať len na tlačive záväznej ponuky, ktorú si možno stiahnuť z internetovej stránky www.brezno.sk, podstránka – Ponuka majetku mesta (pod týmto textom), alebo si ho možno osobne prevziať v úradných hodinách v podateľni Mestského úradu alebo v kancelárii č.d. 25, I. posch.;
k súťažnému návrhu uchádzač musí priložiť čestné prehlásenie, že nemá žiadny dlh voči mestu Brezno a ani organizáciám zriadeným mestom.
B/ Využitie nehnuteľností
Funkčné využitie predmetu súťaže sa riadi podmienkami uvedenými v ÚPN mesta Brezna.
C/ Stanovenie minimálnej ceny
Minimálna kúpna cena pre jednotlivé stavebné pozemky požadovaná vyhlasovateľom bude určená podľa vypracovaného znaleckého posudku.
D/ Ďalšie povinnosti uchádzača pri predkladaní návrhov
uchádzač je povinný uviesť účel, na ktorý chce nehnuteľnosť používať a ktorý musí byť v súlade s ÚPN mesta
uchádzač je povinný zložiť finančnú zábezpeku vo výške 500,00 EUR (slovom tisíc eur), a to na bankový účet mesta Brezna, číslo účtu : 2002795045/5600, s povinnosťou uviesť variabilný symbol (uchádzač - fyzická osoba podnikateľ alebo právnická osoba uvedie IČO, fyzická osoba – nepodnikateľ uvedie rodné číslo) IBAN : SK34 5600 0000 0020 0279 vedeného v Prima banke Slovensko a. s. najneskôr v posledný deň lehoty určenej na predkladanie súťažných návrhov;
Doklad preukazujúci úhradu finančnej zábezpeky musí byť priložený k súťažnému návrhu (výpis z bankového účtu – internetbanking, kópia dokladu o vklade na bankový účet a pod.)
finančná zábezpeka bude víťaznému uchádzačovi započítaná do celkovej kúpnej ceny,
finančná zábezpeka bude tým navrhovateľom, ktorí nesplnili podmienky ako aj neúspešným navrhovateľom súťaže vrátená do 30 pracovných dní odo dňa zasadnutia komisie na vyhodnotenie súťažných ponúk,
celá zložená finančná zábezpeka spolu s príslušenstvom prepadá v prospech vyhlasovateľa súťaže v prípade, ak úspešný uchádzač neuzavrie kúpnu zmluvu v lehote určenej vyhlasovateľom súťaže, pričom momentom prepadnutia zábezpeky vyhlasovateľ súťaže nie je viazaný predloženou ponukou uchádzača, ktorému prepadla predložená zábezpeka a vyhlasovateľ súťaže je oprávnený rokovať o uzatvorení kúpnej zmluvy s uchádzačom v poradí nasledujúcom, podľa kritéria uvedeného v bode D.
D/ Kritéria hodnotenia predložených návrhov
jediným kritériom hodnotenia predložených návrhov je najvyššie ponúknutá kúpna cena predložená navrhovateľom za nehnuteľnosti, ktoré sú predmetom predaja podľa týchto súťažných podmienok;
najvyššej ponúknutej cene za nehnuteľnosti bude pridelené poradie č.1, ďalšej v poradí ako druhej najvýhodnejšej poradie č.2 atď. V prípade rovnakej ponúknutej ceny za nehnuteľnosti, rozhodne skorší termín podania návrhu;
E/ Zásady ostatného obsahu zamýšľanej zmluvy, na ktorých vyhlasovateľ trvá
podmieňuje akceptáciu predaja nehnuteľností podľa vyhlásených podmienok primátorom mesta, na základe vyhodnotenia návrhov komisiou zriadenou podľa Zásad hospodárenia a nakladania s majetkom mesta Brezno;
požaduje, aby úspešný uchádzač uhradil kúpnu cenu do 15 dní odo dňa účinnosti kúpnej zmluvy, inak si vyhlasovateľ vyhradzuje právo odstúpiť od zmluvy,
úspešný uchádzač sa zaväzuje kúpiť predmet súťaže v stave v akom sa nachádza ku dňu podpisu kúpnej zmluvy;
vyhlasovateľ podá návrh na vklad do katastra nehnuteľností až po uhradení celej kúpnej ceny;
správne poplatky spojené s návrhom na vklad znáša v plnom rozsahu navrhovateľ, kupujúci;
kúpna zmluva je v súlade s § 5a zákona č. 211/2000 Z.z. o slobodnom prístupe k informáciám povinne zverejňovanou zmluvou a podľa § 47a Občianskeho zákonníka v znení neskorších predpisov nadobúda účinnosť dňom nasledujúcom po dni jej zverejnenia na webovom sídle vyhlasovateľa.
F/ Vyhlasovateľ si vyhradzuje právo
aby úspešný uchádzač uzatvoril kúpnu zmluvu v lehote do 30 dní od doručenia písomnej akceptácie ponuky primátorom mesta,
v prípade nedodržania platobných podmienok a lehoty na uzatvorenie kúpnej zmluvy môže vyhlasovateľ predmet súťaže ponúknuť ďalším navrhovateľom v poradí určenom pri vyhodnotení predložených ponúk alebo súťaž ukončiť ako neúspešnú, a to aj ak bol predložený a vybratý len jeden súťažný návrh a nedôjde na strane navrhovateľa k uzatvoreniu kúpnej zmluvy v požadovanej lehote.
vyhlásené podmienky súťaže meniť, alebo súťaž zrušiť bez výberu súťažného návrhu, a to aj po predložení súťažných návrhov, alebo súťaž zrušiť počas lehoty na ich výber, ukončiť súťaž ako neúspešnú, alebo predĺžiť lehotu na predkladanie ponúk, predĺžiť lehotu na vyhlásenie výsledkov súťaže;
zmena podmienok súťaže sa môže vykonať spôsobom a prostriedkami tak, ako bola obchodná verejná súťaž vyhlásená (úradná tabuľa a internetová stránka mesta Brezna).
G/ Spôsob vyhlásenia výsledkov obchodnej verejnej súťaže
navrhovateľ víťaznej ponuky bude o výbere ponuky informovaný do 10 pracovných dní od vyhodnotenia súťažných návrhov súťažnou komisiou;
vyhlasovateľ zároveň uverejní informáciu o víťazovi obchodnej verejnej súťaže alebo o ukončení obchodnej verejnej súťaže bez výberu súťažného návrhu alebo o zrušení obchodnej verejnej súťaže alebo o zmene podmienok obchodnej verejnej súťaže na webovom sídle vyhlasovateľa (www.brezno.sk) a na úradnej tabuli;
vyhlasovateľ oznámi účastníkom súťaže, ktorí v súťaži neuspeli, že ich návrhy sa odmietajú, a to na webovom sídle vyhlasovateľa (www.brezno.sk) a na úradnej tabuli najneskôr do 30 dní od uzatvorenia zmluvy s vybraným uchádzačom. Od tohto okamihu nie sú neúspešní účastníci súťaže viazaní svojimi návrhmi. Vo vzťahu k neúspešným účastníkom súťaže má takéto uverejnenie účinky doručenia oznámenia o odmietnutí ponuky podanej do súťaže.
vyhlasovateľ oznámi účastníkom súťaže, ktorí podali súťažný návrh a nesplnili podmienky súťaže, že ich návrh sa nezaraďuje do vyhodnotenia súťažných ponúk, a to na webovom sídle vyhlasovateľa (www.brezno.sk). Vo vzťahu k týmto účastníkom súťaže má takéto uverejnenie účinky doručenia oznámenia o odmietnutí ponuky podanej do súťaže.
H/ Ďalšie podmienky obchodnej verejnej súťaže
navrhovateľ môže predložiť len jeden kompletný súťažný návrh;
ak podá navrhovateľ viac návrhov, budú všetky zo súťaže vylúčené;
I/ Podávanie informácii
Bližšie informácie Vám budú poskytnuté na Mestskom úrade v Brezne – odbor služieb občanom a vnútornej správy (kancelária č. 25, I. posch.), telefonicky na č. tel.: 048 6306 262, alebo e-mailom na adrese michal.vetrak@brezno.sk;
V Brezne 16.05.2018
Pozvánka a program zasadnutia MSZ 27.03.2019
22.03.2019 Mestské zastupiteľstvo
Zverejnenie zámeru prevodu nehnuteľného majetku mesta Brezno
20.03.2019 Majetok mesta / OVS
Oznámenie o mieste uloženia písomnosti zo dňa 20. 03. 2019
20.03.2019 Doručovanie písomností
Územné rozhodnutie – 11518 Brezno – Podkoreňová – Rozšírenie NNK
20.03.2019 Stavebný úrad
Zverejnenie zámeru prevodu a prenájmu nehnuteľného majetku mesta Brezno
19.03.2019 Majetok mesta / OVS
Oznam o výrube drevín - správne konanie č. 2019/9903-02
18.03.2019 Životné prostredie
Oznam o výrube drevín - správne konanie č. 2019/9904-02
Zverejnenie návrhu VZN na pripomienkové konanie - VZN o parkovaní motorových vozidiel, a výkone Taxi služby
15.03.2019 VZN
Zverejnenie návrhu VZN na pripomienkové konanie - VZN na vykonanie opatrení sociálnoprávnej ochrany detí a sociálnej kurately
14.03.2019 VZN
Zverejnenie návrhu VZN na pripomienkové konanie - Trhový poriadok príležitostné trhy

References: § 9
 § 9
 § 18
 § 18
 § 5
 § 47